cyanic-selkie/wikianc huggingface dataset:
Mersey Spit
Mersey Spit er ei landtunge på sørkysten av King George Island, like nord for Penguin Island i Sør-Shetlandsøyane. Han vart kartlagt og namngjeven i 1937 av mannskapet under Discovery Investigations på RRS «Discovery II».
Rebel Rebel
«Rebel Rebel» er ein song av David Bowie, som kom ut i 1974 som singel og på albumet Diamond Dogs. Han vert omtalt som ein av hans mest covra songar, og var Bowie sitt farvel til glammiljøet som gjorde han til stjerne.
Musikk og tekst
«Rebel Rebel» var opphavleg skriven for ein planlagt Ziggy Stardust-musikal seint i 1973, og var den siste singelen Bowie skreiv i glamrockstilen som hadde vorte varemerket hans. Det var òg den første hiten hans sidan 1969 der Mick Ronson ikkje spelte gitar. Bowie speler sjølv gitar på denne songen og nesten alle dei andre songane på Diamond Dogs, som NME-kritikarane Roy Carr og Charles Shaar Murray kalla «ein rocka, skitten lyd som var like mykje inspirert av Keith Richards som han var av Ronno».
Eglinton-elva
I større del av lengden til elva, er ho følgd av den einaste hovudvegen i regionen, riksveg 94 frå Te Anau til Milford Sound. Den sørlege enden til Milford Track ligg nær Eglinton-elva.
Rebel Rebel
Musikk og tekst
Songen er kjend for kjønnstvitydige teksten («You got your mother in a whirl / She's not sure if you're a boy or a girl»), i tillegg til det særeigne riffet, som rockejournalist Kris Needs har skildra som «eit klassisk riff som klistrar seg til hjernen på same vis som Stones sitt 'Satisfaction'». Bowie sa sjølv seinare, «det er eit fabelaktig riff! Rett og slett fabelaktig! Då eg snubla over det var det som 'Åh, takk skal du ha!'» Alan Parker spelte riffet på albumet med ein Les Paul-gitar og ein Fender-forsterkar med ein enkel Wharfedale-høgtalar. Han sa seinare at Bowie hadde laga kring tre fjerdedelar av riffet då han spelte riffet for Parker på ein akustisk gitar. Han bad Parker om å gjere riffet meir likt Rolling Stones. Parker spelte riffet om att på ein elektrisk gitar og la til litt, mellom anna dei tre siste notane av riffet.
Eglinton-elva
Dei første europearane som utforska elva var David McKellar og George Gunn, i 1861. Elva fekk namn etter Archibald Montgomerie, 13. jarl av Eglinton av James McKerrow, ein landmålar i Otago. Vegen, som no er riksveg 94, vart bygd i 1935, og opna opp dalen for tilreisande.
Rebel Rebel
Musikk og tekst
Den transseksuelle rockeartisten Jayne County hevdar at «Rebel Rebel» delvis var basert på County-songen «Queenage Baby», som vart spelt inn i januar 1974 av Bowie sitt Mainman Records, men ikkje gjeven ut på den tida. Songen kom seinare ut i 2006 på Wayne County at the Trucks, og somme kritikarar, då dei har høyrt songen, er samd med County.
Eglinton-elva
Vassføringa i elva er lita der ho renn ut frå Lake Gunn, men vert betydeleg auka av Cascade Creek, som renn saman med henne like sør for innsjøen. Der er korte slukter mellom Gunn-sjøen og Cascade Creek, og nedanfor tilsiget av Walker Creek. Sjølv om ein har padla i kajakk på elva frå Cascade Creek, er det vanlegvis ikkje nok vatn så langt oppe, og elvepadling er meir vanleg nedanfor staden der den austlege armen renn saman med henne. Ein kan fanga aure og regnbogeaure i elva opp til Cascade Creek. Hjortedyr kan jaktast i heile området, og villsvin held til nær elveosen.
Rebel Rebel
Utgjeving og etterverknad
Singelen vart raskt ein glam-hymne, den kvinnelege varianten av den tidlegare hitten til Bowie for Mott the Hoople, «All the Young Dudes». Han nådde 5. plass i Storbritannia og 64. plass i USA. I Noreg nådde singelen 9. plass. Den amerikanske utgåva av singelen var ei heilt anna innspeling, spelt inn i april 1974. Den var raskare, tettare og meir sær, med vokaleffektar og Bowie på alle instrumenta utanom Geoff MacCormack på congatrommer. Han vart raskt trekt attende og erstatta av den britiske singelversjonen. Arrangementet frå den amerikanske singelen vart derimot nytta av Bowie på den nordamerikanske turneen i 1974, slik songen er på konsertalbumet David Live.
Etter å ha slutta å spele songen etter Sound and Vision-turneen i 1990, førte Bowie «Rebel Rebel» attende att i 1999 for hours...-turneen. I 2003 vart det spelt inn ein ny versjon av songen med arrangement av Mark Plati og utan referansar til quaaludes som i originalen. Dette vart gjeven ut på ei bonusplata som følgde somme versjonar av Reality same året og på 30th Anniversary Edition av Diamond Dogs i 2004. I 2004 vart songen òg miksa i ein mash-up med Reality-songen «Never Get Old». Resultatet vart singelen «Rebel Never Gets Old».
Innhald
Den britiske singelen hadde «Queen Bitch» som B-side, medan den amerikanske versjonen hadde «Lady Grinning Soul».
Thor Lillehovde
Thor Lillehovde er ein norsk politikar frå Arbeidarpartiet. Han er industriarbeidar av yrke, og var ordførar i Ringsaker kommune frå 1991 til 2007. Frå 1. oktober 2009 har han møtt fast på Stortinget som vararepresentant for Knut Storberget. Lillehovde er medlem av Stortingets justiskomité. Han har 26 års bakgrunn frå mekanisk industri og som medlem av fagforeininga Jern og Metall.
VM i fotball 1978
Turneringsformatet var det same som i den førre VM-turneringaa. Dei 16 deltakarlanda vart delt i fire innleiingsgrupper, der dei to beste laga i gruppene gjekk vidare til mellomspel. Dei attverande åtte laga, gruppevinnarane Italia, Polen, Austerrike og Peru og gruppetoarane Argentina, Vest-Tyskland, Brasil og Nederland, vart så delt i to grupper. Vinnarane av mellomspelgruppene møttest så til finale, toarane i desse gruppene spelte bronsefinale. Nederland vann gruppe 1 framom Italia, medan Argentina sigra i gruppe 2 framom Brasil. Brasil vann bronsefinalen 2-1 over Italia.
Finalen
Finalen mellom Argentina og Nederland gjekk føre seg på Estadio Monumental i Buenos Aires, der 71 483 tilskodarar såg Mario Kempes gav heimelaget leiinga etter 38 minuttar og Dick Nanninga utlikne i det 82. minutt. På tampen av fyrste ekstraomgang gav Kempes Argentina leiinga på ny, før Daniel Bertoni skåra Argentinas tredje mål i det 115. minutt.
Argentina stilte med fylgjande mannskap finaledagen: Ubaldo Fillol, Daniel Passarella, Jorge Olguín, Luis Galván, Alberto Tarantini, Osvaldo Ardiles, Mario Kempes, Américo Gallego, Daniel Bertoni, Leopoldo Luque og Oscar Ortiz. Kring midten av andre ordinære omgangen kom fyrst Omar Larrosa og så René Houseman inn for høvesvis Ardiles og Ortiz.
Nederland mønstra: Jan Jongbloed, Wim Jansen, Ernie Brandts, Ruud Krol (kaptein), Jan Poortvliet, Willy van de Kerkhof, Arie Haan, Johan Neeskens, René van de Kerkhof, Johnny Rep og Rob Rensenbrink. Dick Nanninga tok plassen til Rep i det 59. minutt og Wim Suurbier tok over for Jansen i det 72. minutt.
Sergio Gonella frå Italia dømde kampen.
Alfons Mucha
Alfons Maria Mucha var ein tsjekkisk målar, plakatkunstnar og kunsthandverkar. Han var ein av dei fremste kunstnarane som nytta art nouveau-stilen. Mucha var fødd i Ivančice i Morava og døydde i Praha.
Ödsmål
Ödsmål er ein svensk tettstad i den nordre delen av Stenungsunds kommun i Västra Götalands län i landskapet Bohuslän. I 2005 hadde tettstaden 557 innbyggjarar.
Alfons Mucha
Liv og gjerning
Mucha starta måle som autodidakt, og forsyrgde seg ei tid som illustratør. Han utdanna seg til målaryrket i Praha og Wien, åra 1885-87 gjekk han på kunstakademiet i München. Ferdig utdanna reiste han til Paris, der han ei tid delte atelier med Paul Gauguin.
Ödsmål
I følgje stadsnamnsforskarar kjem namnet av Auðnsmál, der forstavinga Auðn tyder nydyrking og tidlegare aude stad, og etterstavinga mál tyder mål (oppmålt plass).
Alfons Mucha
Liv og gjerning
Kring 1890 innleia Mucha eit samarbeid med den franske forleggaren Armand Colin. Den fylgjande tiårsperioden hadde han stor suksess som plakatkunstnar, mellom anna for songaren Sarah Bernhardt frå 1894. Også som interiørarkitekt og som formgjevar av glas og klede var han mykje etterspurd. Mucha arbeidde åra 1906-11 i USA, før han til sist slo seg ned i Praha.
Ödsmål
Frå administrasjonssenteret i kommunen, Stenungsund, er det om lag 5 km til Ödsmål ,ed gode bussamband og ein sykkelsti.
I Ödsmål er det ein barneskule og tre barnehager. Dei fleste som bur i Ödsmål arbeider i Stenungsund eller Göteborg, men det finst òg nokre større arbeidsplassar. Den største er petrokjemiselskapet Perstorp Oxo, fulgt av Provexa, som mellom anna pulverlakkerer parabolantenner.
Alfons Mucha
Liv og gjerning
Etter fyrste verdskrigen deltok han aktivt i danninga av den nye tsjekkoslovakiske staten og forma både frimerke og pengesetlar. I den siste delen av livet arbeidde Mucha mest med motiv frå slavisk mytologi.
Mucha sin kunst merker seg ut gjennom linjeeffektar som vektlegg det todimensjonale ved biletet. Han kombinerer desse med ein eleganse og symmetri som får ein til å tenke på sesessjonistane i Wien. Jamført med mange andre jugendkunstnarar er kunsten til Mucha både mondén, lettbeint og vakker. Den manglar dei erotiske og mørke undertonane som elles var så vanleg i jugendkunsten.
Han var son til ein rettstenar og var engasjert i opprettinga av den fyrste tsjekkisk-språklege frimurarlosjen. Mucha vart stormeister i den tsjekkoslovakiske storlosjen og øvste storkommandør i Tsjekkoslovakia.
Alfons Mucha er mellom dei alle mest kjende kunstnarane innanfor Art Nouveau/Jugendstil. Han er gravlagd på Vyšehrad-kyrkjegarden i Praha.
Cornwall Island
Cornwall Island er ei låg isfri øy utanfor nordkysten av Robert Island i Sør-Shetlandsøyane i Antarktis. Ho har eit areal på 15 hektar. Mónica Rock ligg 1,65 km vest for øya. Området vart ofte vitja tidleg på 1800-talet av engelske og amerikanske selfangarar som opererte frå nærliggande Clothier Harbour.
Øya vart namngjeven i 1935 av Discovery Investigations etter Cornwall House, der Admiralty Hydrographic Office heldt til på denne tida. Mónica Rock vart kartlagd i 1949-50 av Den chilenske antarktisekspedisjonen og kalla opp etter den eldste dottera til løytnant Venturini, eit ekspedisjonsmedlem.
Cornwall Island ligg 2,8 km nordaust for Fort William på Robert Island, 4,2 km aust for Table Island, 920 meter sør-sørvest for Rogozen Island og 2,64 km vest for Hammer Point på Robert Island.
Shackletonkjeda
Shackletonkjeda er ei fjellkjede i Antarktis. Ho stig opp til Holmes Summit på 1875 moh og strekkjer seg 160 km frå aust til vest mellom Slessor- og Recoverybreen.
Bjarke Sahl
Bjarke Sahl, tidlegare Bjarke Torben Sahl Kristensen, er ein dansk og norsk sjakkspelar. Han er Internasjonal meister i sjakk.
Shackletonkjeda
Fjellkjeda er kalla opp etter sir Ernest Shackleton, leiaren for den britiske Endurance-ekspedisjonen (eller «Shackleton-ekspedisjonen») 1914-16.
Landmålingar
Commonwealth Trans-Antarctic Expedition (CTAE), som i 1956 såg fjellkjeda frå lufta, gjorde ei landmåling av den vestlege delen i 1957. US Navy fotografert fjellkjeda frå lufta i 1967. I 1968–69 og 1969–70 gjorde British Antarctic Survey (med base på Halley Station) ytterlegare landmålingar med støtte frå eit C-130 Hercules-fly frå US Navy.
Bjarke Sahl
Bjarke Sahl har budd i Noreg frå 1997. Han melde i 2007 overgang frå Danmark til Noreg, vart dermed av Verdssjakkforbundet FIDE pr 1. oktober 2007 registrert som Noreg sin 20. dåverande IM.
Bjarke Sahl delte førsteplassen i den danske meisterskapen i 1981, men tapte omkampen.
Han har tre innteikningar i stormeister-tittelen, men har til no ikkje klart kravet om å oppnå ein eigen FIDE-rating på 2500.
Bjarke Sahl var generalsekretær i Norges Sjakkforbund og Ungdommens Sjakkforbund i åra 1998 - 2005.
Då han gifta seg med den sterke norske sjakkspelaren Sheila Barth Berntsen, no Sheila Barth Sahl, skifta dei begge etternamn til Sahl.
Kathy Kreiner
Aktiv
Kreiner debuterte i verdscupen i alpine greiner vinteren 1972, i sitt femtande år, og oppnådde ein sjetteplass i eit utforrenn i Grindelwald i Sveits. Tre veker seinare vart ho nummer 14 i utfor under Vinter-OL i Sapporo.
Foreininga av lojale Orangekvinner i Irland
Foreininga av Lojale Orangekvinner i Irland (Association of Loyal Orangewomen) vart skipa i Dublin midt på 1800-talet, gjekk i dvale på 1880-talet, og vart vekt til live att i 1911.
Kathy Kreiner
Aktiv
Under dei olympiske leikane i Innsbruck i 1976 vann Kreiner gullmedaljen i storslalåmrennet. Dermed hindra ho at tyske Rosi Mittermaier, som kom på sølvplassen i tevlinga, stakk av med alle tre gullmedaljane i kvinnene sine alpinøvingar. Både i VM i alpine greiner 1978 i Garmisch-Partenkirchen og under Vinter-OL 1980 vart Kreiner nummer fire i kombinasjonen. Under leikane i Lake Placid vart ho elles nummer fem i utfor.
Foreininga av lojale Orangekvinner i Irland
Organisasjonen arbeidde særleg med innsamling av pengar til Orange-hallar. Kvinnelosjane deltok og deltek i Orange-paradar etter invitasjon frå mannslosjane.
Kathy Kreiner
Aktiv
Kreiner la opp etter 1981-sesongen.
Hol gamle kyrkje
Hol gamle kyrkje er ei langkyrkje frå 1200-talet, som står i tettstaden Hol, nordvest for Hagafoss og Holsfjorden i Hol kommune i Viken fylke.
G. G.
Albumet var eit forsøk frå Glitter på å endre den musikalske retninga frå den vanlege tunge glamrocken han hadde laga til då. Det vart produsert av Mark Munro. Glitter skreiv få av songane på albumet. I tillegg til å utvide den musikalske horisonten sin, var albumet òg eit forsøk på å bryte den amerikanske marknaden. Sjølv om Glitter tidlegare hadde hatt ein hitt der i 1973 med «Rock and Roll», gjorde ikkje oppfølgjarane det like bra. Ironisk nok vart verken G.G. eller singlane frå albumet nokon gong gjevne ut i USA.
Hol gamle kyrkje
Kyrkja vart opphavleg oppført i stavverk. Ved seinare utvidingar har delane vorte bytta ut ein etter ein, og berre apsiden har stavverk i dag. Kyrkja var einaste kyrkje i Hol før det kom kyrkje på Geilo. Ho vart avløyst av Hol nye kyrkje i 1924.
G. G.
G. G. gjekk aldri inn på albumlista i Storbritannia.
Božena Němcová
Božena Němcová var ein viktig bøhmisk forfattar av tysk-austerriksk og tsjekkisk opphav.
Bakgrunn
Němcová heitte opphavleg Barbara Betty Pankel. Foreldra var Johann Pankel, ein kusk som stamma frå Niederösterreich, og Teresie Novotná, ei tsjekkisk tenestejente. Foreldra gifta seg først sommaren etter at ho blei fødd, i Böhmen. Då faren blei tilsett som kusk for grev Karl Rudolf von der Schulenburg og kona hans, hertuginne Katharina Wilhelmine von Sagan, ved slottet Nachod, flytta familien til Ratiborschitz i bøhmisk Skalitz. Mora arbeidde der som vaskekone ved det lokale slottet, der Božena voks opp.
I 1837 gifta ho seg 17 år gammal etter press frå mora med den statlege finanstenestemannen Josef Němec, ein ivrig tsjekkisk nasjonalist. Ekteskapet var ulykkeleg og prega av fattigdom. I 1842 fekk ektemannen ei stilling i Praha, provinshovudstaden i Böhmen. Der kom ho i kontakt med førande krefter innan tsjekkisk nasjonalisme, som František Palacký.
Forfattarskap
Ho byrja å skriva, og brukte det tsjekkiske førenamnet Božena.
I tida 1842-45 skreiv ho særleg eventyr og dikt. Den fyrste publiserte teksten hennar var eit nasjonalt innstilt dikt, Ženám Českým/An die Tschechischen Frauen frå 1843. I 1845 gav ho ut Obrazy z okolí domažlického (Reisebilde aus der Gegend von Taus), og i 1845-47 ulike eventyr og segner ho hadde samla.
På grunn av aktivitetane sine i samband med den mislykka revolusjonen i 1848 blei Josef Němec flytta til Slovakia (som då var del av Ungarn), medan Božena blei verande i Böhmen med dei fire barna deira. Ho vitja mannen, og skreiv òg bøker om slovakiske tema.
I 1855 gav ho ut hovudverket Babička (bestemora, tysk Die Großmutter), som i mange omstende bar preg av å vera sjølvbiografisk. Boka var inspirert av barndommen hennar i Böhmen. Boka har fått ein viktig plass i tsjekkisk kultur. Etter at forfattaren døydde blei bestemora, heltinna i hovudverket Babička, ein tsjekkisk nasjonalromantisk identifikasjonsfigur. Boka er blitt filmatisert fleire gonger.
Němcová døydde av kreft i 1862 og er gravlagd på Vyšehrad gravlund.
Den tsjekkisk-tyske filmen Tre nøtter til Askepott frå 1971 er basert på eit av eventyra til Božena Němcová.
Theron Mountains
Theron Mountains er ei fjellrekkje som strekkjer seg 45 km frå nordaust til sørvest med ei høgd opp til 1175 moh på austsida av Filchner isbrem. Dei vart først sett frå lufta i 1956 av Commonwealth Trans-Antarctic Expedition (CTAE) og kalla opp etter «Theron», skipet til CTAE i 1955-56.
Öggestorp
Öggestorp er ein svensk tettstad i Jönköpings kommun i Jönköpings län i Småland. I 2005 hadde tettstaden 227 innbyggjarar.
Felttog
Eit felttog er ein større militær operasjon, og omgrepet blir somme gonger nytta om ein heil krig.
Opphavleg meinte ein med felttog alle operasjonar ein hær utførte frå han drog ut til den returnerte. Under «kabinettkrigane» i Europa (om lag 1650 til 1800), der ein ikkje kriga på vinteren, så handla eit felttog om alle operasjonane i et år, frå ein vinterleir til neste vinterleir. Sidan den tid har ein med felttog òg ofte meint alle dei geografisk avgrensa operasjonane til ein hær (for eksempel felttoget i Nord-Afrika) eller ein sjølvstendig del av krigen som heile. Ein krig består derfor nokre gonger av fleire felttog. Eit eksempel på at ein heil krig blir omtalt som eit felttog er felttoget til Napoleon i Russland i 1812.
Absolute Beginners av David Bowie
«Absolute Beginners» er ein song skriven og spelt inn av den engelske musikaren David Bowie. Han kom ut 3. mars 1986 og var temasongen til filmen med same namn i 1986 (som i seg sjøl var basert på boka Absolute Beginners).
Sjølv om filmen ikkje gjekk så godt, vart songen ein stor hit og nådde andreplassen på UK Singles Chart. Han nådde òg topp 10 i ti andre land. I USA nådde han 53. plassen på Billboard Hot 100.
Bowie framførte «Absolute Beginners» under Glass Spider-turneen sin i 1987, «Mini»-turneen i 2000 og Heathen-turneen i 2002. Songen har kome ut på ei rekkje samlealbum av Bowie og kom ut som bonusspor på nyutgjevinga av Tonight (1984) i 1995.
Bakgrunn og innspeling
Bowie var god ven med filmregissøren Julien Temple (som hadde arbeidd med han i 1984 med kortfilmen Jazzin' for Blue Jean), og fekk både ei birolle som Vendice Partners, og ein avtale om å spele inn teamsongen.
João Paulo
João Paulo er ein tidlegare brasiliansk fotballspelar.
Absolute Beginners av David Bowie
Mottaking
AllMusic skildra «Absolute Beginners» som «juvelen til Bowie på 80-talet etter Let's Dance, ein stor og fantastisk ballade som let Bowie syngje som Sinatra, slik han har gjort på mange av dei beste framføringane sine». Han vart vald ut av Jeremy Allen i The Guardian som ein av dei ti beste songane til Bowie. Biografen Paul Trynka skildra «Absolute Beginners» som den siste store komposisjonen til Bowie i 1980-åra, medan rockekritikaren Chris O'Leary skildra han som «nydeleg og ein avskjed,» med «ein av dei beste Bowie-melodiane» i refrenget. Mojo sette songen på 61. plassen på lista si over dei 100 beste Bowie-songane. Don Weller sin saksofonsolo er av musicOMH blitt skildra som «kanskje den beste» saksofonsoloen i ein Bowie-song. Dei skildra han som «lyden av ein mann som på valdeleg vis prøver å kaste ut sitt indre gjennom instrumentet sitt» og «noko av det mest hjarteskjerande som er festa på plate».
Innhald
Alle spor er skrivne av David Bowie, utanom der andre er nemnde.
Musikkvideo
Temple filma òg ein video, som var filma i same 50-talsstil som filmen. Videoen var ein hyllest til ein gammal britisk reklame for Strand-sigarettar. Det uheldige slagordet deira «You're never alone with a Strand», «du er aldri aleine med ein Strand», er sitert av Partners i filmen. Videoen nyttar òg filmklipp frå filmen.
I 2016 valde Entertainment Weekly denne ut som ein av dei tjue beste vidoeane til Bowie. Dei sa at videoen «gjer ein langt betre jobb i å uttrykkje den ikkje-irske romantikken» i MacInnes-romanen enn filen gjorde og likte den «store danse-sloss-scenen mot slutten».
Medverkande
Gil Evans syng refrenget på songen i filmen
Grunnlovsjubileet i Noreg i 2014
Grunnlovsjubileet i Noreg i 2014 var ei offentleg markering av at det i 2014 var 200 år sidan den norske grunnlova blei vedteken. Stortinget arrangerte ei stor jubileumsfeiring av Grunnlova, der ikkje berre hendingane på Eidsvoll i 1814 skulle feirast, men òg det som vert oppfatta som fruktene av desse hendingane.
Hendingar
Den offisielle opninga av grunnlovsjubileet fann stad ved Eidsvollsbygningen søndag 16. februar klokka 20.14. Kongen, dronninga, kronprinsen og kronprinsessa tok del i arrangementet. Stortinget ved stortingspresident Olemic Thommessen var vertskap. Regjeringa vart representert ved mellom anna statsminister Erna Solberg.
De viktigaste hendingane i 1814-feiringa markerer 200 år sidan:
Eidsvollsbygningen
Til 200-årsmarkeringa vedtok staten at Eidsvollsbygningen med paviljongane og hagen så vidt mogleg skulle førast attende til situasjonen i 1814. Statsbygg saman med Eidsvoll 1814 og Riksantikvaren fekk i oppdrag å stå for restaureringa til ei kostnadsramme på 384 millioner kroner. Etter bygningshistoriske undersøkingar vart restaureringa starta i september 2011. Det mest omfattande inngrepet blei attreisinga av kjellaretasjen, som blei fjerna fullstendig under istandsettinga før 1914 på grunn av byggskadar. Kjellaren inneheldt tenarrom, kjøken og rom for andre hushaldsformål. Den vart oppfatta som naudsynt for å formidle forståinga av korleis dagleglivet arta seg for to hundre år sidan, og særleg korleis det var praktisk mogleg å avvikle riksforsamlinga i 1814 med overnatting for mange og korleis det vart ordna med mat for endå fleire. Den nyrestaurerte bygningen vart overlevert 16. februar 2014.
Organisering
Stortinget hadde det overordna ansvaret for grunnlovsjubileet. For planlegging og koordinering hadde Stortingets presidentskap peika ut ein komité. Komiteen satt ned eit arbeidsutval som hadde det daglege arbeidet med jubileet. Til støtte for arbeidsutvalet var det danna eit sekretariat.
Kristian Fredrik-statuen
I høve jubileet vedtok Stortingets presidentskap i januar 2013 at det skal reisast ei statue av Kristian Fredrik på Eidsvolls plass framfor Stortinget i Oslo. Etter utlyst konkurranse blei Kristian Blystads utkast valt.
Statuen vart avduka av dronning Margrete av Danmark 18. mai 2014.
Jubileumsmyntar
16. februar 2014 gav Noregs Bank ut to jubileumsmyntar som markering av 200-årsjubileet: Ein 20-krone-mynt og ein 200-krone-mynt i sølv. Dei er utforma av Esther Maria Bjørneboe.
Ghiyasuddin Tughlak
Ghiyath al-Din Tughlak, Ghiyasuddin Tughlak eller Ghazi Malik (døydde ca. 1325 ) var grunnleggjaren av det indiske Tughlakdynastiet, som herska over Delhisultanatet frå 1320 til 1325. Han grunnla byen Tughlaqabad, den tredje historiske byen i Delhi. Regjeringstida hans varte berre i fem år, og han døydde under uklare omstende i 1325.
I 1324 drog Tughlak til Bengal, som var i midten av ein borgarkrige. Etter å jha sigra der sette han Nasiruddon på trona av Vest-Bengal som ein vassal, og annekterte Aust-Bengal. På veg tilbake til Delhi kjempa han mot Tirhut (i Nord-Bihar). Ved Afghanpur i februar 1325 kollapsa trepaviljongen han hadde der over han, og drap både Ghiyasuddin Tughlak og den andre sonen hans Mahmud Khan. Ibn Battuta hevda at dette var ei samansverjing av vesiren hans, Jauna Khan (Khwajah Jahan). Han blei etterfølgd av sonen Muhammad bin Tughlak.
Hovet kyrkje
Hovet kyrkje er ei langkyrkje frå 1910 i Hol kommune i Viken fylke. Interiøret vart restaurert etter planar av Arnstein Arneberg i 1960, og våpenhuset vart utvida i 1994.
Kyrkjegarden vart teken i bruk i 1890-åra. Det finst òg bårehus og servicebygg på staden.
Mount Sutherland
Mount Sutherland er eit fjell 1,4 nautiske mil (2,6 km) vest-nordvest for toppen av Mount Terror på Ross Island. Fjellet har ei høgd på ca. 2500 moh. Det vart namngjeve av Advisory Committee on Antarctic Names (US-ACAN) (2000) etter Alexander L. Sutherland jr., prosjektleiar i National Science Foundation (NSF), med ansvar for å leie operasjonar og logistikk for forskingafartøya til United States Antarctic Program (USAP) frå 1989.
Karsten G. Schanche
Karsten Garmann Schanche er ein norsk politikar for Høgre. Han vart ordførar i Berlevåg kommune i 2011.
Jelena Prokhorova
Jelena Vladimirovna Prokhorova er ein russisk tidlegare mangekjempar frå Kemerovo som vart verdsmeister i sjukamp i 2001 og tok OL-sølv i øvinga året før.
Aktiv
Den 23. juli 2000 avslutta Prokhorova sitt livs beste sjukamp i Tula, der ho sanka 6 765 poeng. Under sommarleikane i Sydney to månader seinare tok ho sølvmedalje i sjukampen, 53 poeng bak britiske Denise Lewis og 4 poeng framom Natallja Sasanovitsj frå Kviterussland.
I verdsmeisterskapen 2001 i Edmonton var Prokhorova i ei klasse for seg, med 6 694 poeng var ho over 150 poeng betre enn Sasanovitsj på andreplassen. Derimot var Prokhorova sjanselaus på å forsvare VM-tittelen i sjukamp i 2003, ho enda då fjerdeplass, over 70 poeng bak bronsevinnar Sananovitsj og meir ein 500 poeng bak verdsmeister Carolina Klüft frå Sverige.
Doping
Etter å ha testa positivt på bruk av forbodne midlar, var ho av Det internasjonale friidrettsforbundet utestengd frå tevlingar i 1 år frå oktober 2005.
Apprentice Boys of Derry
Apprentice Boys of Derry er ein britisk-lojal organisasjon frå Nord-Irland, skipa i 1814 for å minnast innsatsen til dei 13 læresveinane som stengde bymurane i Derry for troppane til den katolske James II i 1689. Organisasjonen står nært Orangeordenen, men er ikkje formelt ein del av han. Dobbeltmedlemskap i Apprentice Boys og Orangeordenen har vore vanleg.
Hans Eidnes
Hans Eidnes var ein norsk lærar og politikar for Venstre. Han var stortingsrepresentant frå Troms i perioden 1945-1949. Eidnes var formann i Noregs Mållag mellom 1946 og 1949. Han var medlem av Trondenes kommunestyre mellom 1928 og 1934 (varaordførar 1931-1934). Eidnes vart tildelt Kongens fortenestemedalje i gull i 1957.
ISÁK
ISÁK er ei samisk, norsk musikkgruppe starta i 2017. Medlemene er Ella Marie Hætta Isaksen på vokal, Aleksander Kostopoulos på slagverk og Daniel Eriksen som produsent. Songane deira er på engelsk og nordsamisk.
I 2018 vann gruppa den samiske musikkkonkurransen Urbi på NRK.
Tarakaka Peak
Tarakaka Peak er eit fjell i Antarktis som ligg 1,3 nautiske mil (2,4 km) aust-nordaust for Ainley Peak i Kyle Hills på Ross Island. Fjellet har ei høgd på ca. 700 m. Namnet Tarakaka (tyder sørvestleg vind) er eit av fleire vindnamn på maori nytta av New Zealand Geographic Board (NZGB) i området.
Ana Guevara
Ana Gabriela Guevara Espinoza er ein meksikansk tidlegare friidrettsutøvar frå Nogales i Sonora. Ho vart verdsmeister på 400 meter i 2003 og vann i tillegg to sølvmedaljar og ein bronsemedalje i verdsmeisterskap/olympiske leikar.
Aktiv
Guevara tevla i yngre år både på 400 m og 800 m, etter kvart spesialiserte ho seg på 400-meteren. I 1999 vann ho 400 m ved dei panamerikanske leikane i Winnipeg på tida 51,21 sekundar. Frå 2000-sesongen høyrde ho til verdseliten på 400 m og kom på femteplass i OL-finalen 2000 i Sydney, der ho vart klokka inn på 49,96 sekundar.
I VM-finalen 2001 i Edmonton leia Guevara ut på oppløpssida, men vart på dei siste meterane passert av Amy Mbacké Thiam frå Senegal og Lorraine Fenton frå Jamaica. Vinnaren Thiam gjorde sitt livs løp og vann på 49,86 sekundar, 0,09 sekund framom Guevara på tredjeplass. Like etter verdsmeisterskapen revansjerte Guevara seg og vann i Brisbane med sluttida 50,32 ein klar siger i dei såkalla Goodwill-leikane, framom nettopp Fenton og Thiam.
Gjennom 2002-sesongen var Guevara den suverent beste 400-meterløparen. Ho vann samtlege sju tevlingar i gullserien (Golden League) og IAAF-finalen i Paris. I verdscupen i Madrid i september vann ho på tida 49,56 sekundar og slo toaren Jearl Miles Clark med over sju tidels sekund.
Sommaren 2003 forsvarte Guevara meistertittelen på 400 m då dei panamerikanske leikane fann stad i Santo Domingo. Under verdsmeisterskapen i Paris i slutten av august sprang Guevara sitt livs beste 400-meterløp. Med tida 48,89 sekundar slo ho sølvmedaljør Lorraine Fenton med over eit halvt sekund og bronsemedaljør Amy Mbacké Thiam med over eitt skund. Til sist i 2003-sesongen var Guevara heilt utilnærmeleg i IAAF-finalen i Monaco, der ho kom i mål på 49,34 sekundar.
Politikk
Guevara er meksikansk senator for perioden 2012-18, vald på ei plattform beståande av sosialdemokratiske PRD, arbeidarpartiet PT og Borgarrørsla. Den 13. desember 2016 vart ho banka opp av fire karar, etter dei velta motorsykkelen hennar med ein bil.
Johan Borgos
Johan Ingvald Borgos, no busett på Sortland, er ein norsk historikar, bygdebokforfattar og lærar. Han har lærarutdanning frå lærarskolen i Nesna (1964), matematikk grunnfag i Trondheim (1969) og er cand.philol. med hovudfag i historie ved Universitetet i Tromsø (1987).
Johan Borgos har vore hovudforfattar for bygdebøker i Øksnes kommune, Sortland kommune og Andøy kommune. Han har òg skrive mange lokalhistoriske artiklar, dei fleste er publiserte i Øksnes historielag si årbok Leddiken. Blant anna har han interessert seg for samisk historie i Vesterålen. Dessutan har han skrive fleire noveller, dikt, viser og limerickar.
Borgos er medlem i TONO, Nordnorsk forfatterlag og Norsk faglitterær forfattar- og oversetterforening. Han blei i 2015 tildelt Kongens fortenestemedalje i sølv for arbeidet sitt som historikar og innsatsen sin knytt til bevisstgjering rundt nordnorsk kystkultur. I 2020 fekk Borgos Språklig samlings litteraturpris for boka Samer ved storhavet.
Oleby
Oleby er ein svensk tettstad i Torsby kommun i Värmlands län i landskapet Värmland. I 2005 hadde tettstaden 334 innbyggjarar.
Babylonia
Babylonia var eit oldtidsrike i Mesopotamia (det moderne Irak). Hovudstaden var Babylon som låg ved elva Eufrat, ca. 110 km sør for dagens Bagdad. Fyrste gong Babylon blir nemnd er på ei tavle som blei skrive på den tida Sargon av Akkad regjerte, kanskje så tidleg som 2 300 år før Kristus.
Will the Circle be Unbroken av Nitty Gritty Dirt Band
Will the Circle be Unbroken er det sjette studioalbumet til Nitty Gritty Dirt Band, og vart spelt inn som eit samarbeid med mange kjende bluegrass- og countryartistar, som Roy Acuff, «Mother» Maybelle Carter, Doc Watson, Earl Scruggs, Randy Scruggs, Merle Travis, Pete «Oswald» Kirby, Norman Blake, Jimmy Martin og andre. Det introduserte felespelaren Vassar Clements for eit større publikum. Albumet vart gjeve ut som eit tredobbelt album.
Historie
Albumtittelen kom frå ein song av Ada R. Habershon (omarrangert av A.P. Carter) og syner korleis Nitty Gritty Dirt Band prøvde å knyte saman to generasjonar av musikarar. Nitty Gritty Dirt Band var eit ungt countryrockband som såg ut som hippiear. Acuff skildra dei som «ein gjeng langhåra vestkystgutar.» Dei andre musikarane var langt eldre og meir kjende frå 1940- til 1960-åra, hovudsakleg artistar innan tradisjonell country og bluegrass. Mange hadde blitt kjend for generasjonen sin gjennom Grand Ole Opry. Men då rock-and-roll vart populært og den kommersielle, glatte countrystilen kalla «Nashville Sound», og etter kvart som musikksmaken til folk endra seg, var populariteten til desse gamle countryartistane dalande. Acuff var i starten forakteleg til prosjektet, men snudde etter kvart og deltok på prosjektet.
Kvart spor på albumet vart spelt inn på første eller andre forsøk og rett på eit tospors masterlydband, slik at opptaka vart rå og uhandsama. I tillegg gjekk eit anna lydband kontinuerleg gjennom heile den vekes lange innspelinga og fanga dialogen mellom musikarane. På det endelege albumet kan høyre korleis musikarane diskuterer korleis dei skal spele songen eller kvar dei skal kome inn på song.
Plata inkluderer det første møtet mellom Doc Watson og Merle Travis, som Watson kalla opp sonen, Merle, etter. Bill Monroe, som var seksti år gammal på denne tida, nekta å delta på innspelingane.
Albumet kom opphavleg ut i 1972 på tre LP-plater og tre kassettar. I 2002 vart det ommastra og gjeve ut på to CD-plater. Det originale albumet selte til platinaplate i USA den 6. november 1997, som indikerte eit sal på 500 000 eksemplar.
Silver Star
Silver Star er det fjerde studioalbumet til Gary Glitter, gjeven ut i 1977.
Will the Circle be Unbroken av Nitty Gritty Dirt Band
Historie
Mange år seinare spelte Nitty Gritty Dirt Band inn to album til, Will the Circle Be Unbroken: Volume Two og Will the Circle Be Unbroken, Volume III, i eit forsøk på å gjenskape suksessen med andre historisk, viktige musikarar. Volume Two vann prisen for årets album av Country Music Association i 1989 og det vann tre Grammyprisar.
Silver Star
Albumet inneheld tre hitsinglar, «It Takes All Night Long», «You Belong to Me» og «A Little Boogie Woogie in the Back of My Mind».
Albumet blanda rock n roll og disco og var meint å utvide tilhengjarskaren til Glitter, særleg i USA, der han hadde hatt ein hitt med «Rock and Roll» fleire år tidlegare. Salstala var derimot skuffande og nådde ikkje Topp 50 verken i USA eller Storbritannia.
Hugo Hofstad
Hugo Hofstad var ein fotballspelar som spela på målvaktsplassen for SK Brann og det norske fotballandslaget.
Hofstad overtok som målvakt for SK Brann etter landsalgsmålvakta Sigurd Wathne. Hofstad var med å vinne noregsmeisterskapen i fotball for menn både i 1923 og 1925. Perioden 1923-26 spela han 12 landskampar for Noreg.
Heywood Island
Heywood Island er den største av øyane utanfor nordkysten av Robert Island i Sør-Shetlandsøyane i Antarktis. Ho er 1,4 km lang og 850 meter brei med eit areal på 78 hektar. Øya er isfri, låg og hesteskoforma, og på vestkysten ligg den 1 km breie Vrabcha Cove. Området vart ofte vitja tidleg på 1800-talet av engelske og amerikanske selfangarar som opererte frå nærliggande Clothier Harbour.
Øya er kalla opp etter kaptein Peter Heywood i Royal Navy (1773–1831), som var kaptein på HMS «Nereus» utanfor austkysten av Sør-Amerika i 1810-13, og tidlegare ein sjøkadett på HMS «Bounty» under kaptein William Bligh i RN.
Heywood Island ligg 2,88 km vest-nordvest for Catharina Point på Robert Island, 2.24 km nordvest for Hammer Point på Robert Island, 470 meter nord-nordaust for Rogozen Island, 4,12 km nord-nordaust for Fort William på Robert Island og 5,35 km aust-nordaust for Table Island.
Huangelva
Huangelva, Huang He ('Gul elv') er den nest lengste elva i Kina etter Chang Jiang. Ho renn gjennom provinsane Qinghai, Gansu, Indre Mongolia og Shandong og ut i Bohaibukta. Elva er den 8. største i Kina når det gjeld vassføring.
Geografi
Huangelva har kjeldene sine i det tibetanske høglandet. Som hovudkjelde reknar ein Karelva (Kar Qu) som renn langs nordskråninga av Bayanharfjella (Bāyánkālā Shānmài) i Qinghai. Huangelva renn ut av Qinghai i nordaustleg retning gjennom Gansu, gjer ein lang boge mot nord til Indre Mongolia rundt Ordos-platået, renn så sørover igjen gjennom tronge juv og tek imot elvane Fen He frå nordaust og Wei He frå vest. Ho bøyer så mot aust, passerer nord for Taifjellet (Tai Shan) i Shandong før ho munnar ut i Bohaibukta.
Huangelva renn gjennom tørre strøk, og middelvassføringa er difor lita, men ho kan ha store flaumar etter monsunregnet. Elveløpet går gjennom strekningar dekte av løss, som lett blir slipt ned og ført med som slam. Dette gjev elva gulfargen som har gjort at ho blir kalla Den gule elva. Slammet blir lagt opp i det veldige elvedeltaet som byrjar ved Kaifeng, 500 km før utløpet. I deltaet er løpet lite stabilt. Elveleiet er inngjerda av dike som er opp til 10 m høge, men desse blir ikkje sjeldan brote ved flaum. Flaumar kan òg grava ut nye kanalar, og elva har skifta løp fleire gonger. Før 1300 gjekk ho omtrent som no, men forandra så løp og munna ut sør for Shandong i 500 år, til 1853, då ho igjen tok det nordlege løpet. I 1938 og 1947 vart løpet omdirigert.
Kultur
Huangelva har lita tyding for samferdsla, men avgjerande tyding for jordbruket i Nord-Kina. Store damanlegg og kanalbygging har redusert flaumkatastrofane og utvida dei irrigerte områda.
Mendoza
Mendoza er ein by i Mendoza-provinsen i Argentina. Byen, som er hovudstad i provinsen, ligg nokså nær midt i provinsen på ei høgslette 747 meter over havet, med utsyn mot Andesfjella i vest. Sjølve byen hadde 115 041 ibuarar i 2010, men Mendoza er sentrum i eit storbyområde som omfatta 1,06 millionar menneske. Stor-Mendoza er såleis den fjerde største metropolen i Argentina.
Flesteparten av ibuarane er etterkommarar av spanjolar, italienarar og arabarar.
Dominic Howard
Dominic James Howard er ein engelsk musikar best kjend som trommeslagar, perkusjonist og medprodusent for det alternative rockebandet Muse.
Oppvekst
Howard vart fødd i Stockport, Greater Manchester, England. Då han var rundt 8 år gammal flytta han med familien til Teignmouth, ein liten by i Devon. Han byrja å spela trommar i 12 års-alderen, då han blei inspirert av eit jazzband som hadde opptrett på skulen.
Carnage Mayhem var det fyrste bandet til Howard, som han spelte i mens han gjekk på skulen. Der blei han ven med Matthew Bellamy, som spelte gitar, men ikkje hadde eit stabilt band. Han blei med i Howard sitt band, og etter 2 år foreslo Bellamy at dei kunne skrive sine eigne songar. Berre Bellamy og Howard blei verande, og dei inviterte Chris Wolstenholme med i bandet. I dei fyrste månadene av 1994 blei Gothic Plague til, etterfylgt av Rocket Baby Dolls og til slutt Muse. Howard er ein venstrehendt trommeslagar. Han har òg tromma i Vicky Cryer med Jason Hill frå Louis XIV.
Privatliv
I 2004 kom Howard sin far, William Howard, for å sjå Muse opptre på Glastonbury Festival. William døydde av eit hjarteinfarkt like etter showet var ferdig, og bandet avlyste fleire show i Italia-turneen og på Roskilde Festival. I ein spørsmålsrunde der Howard og Bellamy svara på spørsmål frå fansen, uttalte Howard at kjendisen han hadde mest lyst til å møta var Jimi Hendrix. Han hadde ein hund med namn Hendrix.
The Move
The Move var eit av dei fremste engelske banda på 1960-talet. Bandet oppstod i Birmingham i 1965 ved at frontfigurane frå banda Carl Wayne and the Vikings, The Nightriders og The Mayfair Set gjekk saman om å danna eit nytt band. Namnet til bandet, The Move, speglar nettopp dette at medlemmane hadde flytta over frå andre band. Leiaren var gitaristen, songaren og låtskrivaren Roy Wood, som komponerte dei fleste av hitsinglane til gruppa. I dei fem åra dei konsentrerte seg om popmusikk, hadde dei ni topp 20-plasseringar. Seinare dreiv dei The Move som vekselsbruk med Electric Light Orchestra og konsentrerte seg stadig meir om symfonisk rock. Det var først heilt på slutten av karrieren at gruppa satsa på turneverksemd i USA. Likevel blir ho rekna for å ha vore innfverknadsrik og å ha påverka rockemusikken òg på den andre sida av Atlanteren.
The Move var særleg påverka av The Beatles, Motown og amerikanske «West Coast»-band. Roy Wood, trommeslagaren Bev Bevan, bassisten Chris «Ace» Kefford, songaren Carl Wayne og gitaristen Trevor Burton fekk raskt ry for å vera blant dei dugelegaste og mest underhaldande liveartistane i England. Seinare kom dei til å leggja meir vekt på studioarbeid, og det var trioen Wood, Bevan og gitarist/keyboardist Jeff Lynne som omforma The Move til Electric Light Orchestra.
Songen Bad Reputation av Thin Lizzy
«Bad Reputation» er ein song av det irske rockebandet Thin Lizzy. Songen vart gitt ut som B-sida til songen «Dancing in the Moonlight (It's Caught Me in Its Spotlight)», og vart seinare òg gitt ut på albumet Bad Reputation.
Andre versjonar
Foo Fighters spelte inn songen og gav han ut på coveralbumet Medium Rare (2011).
I 2015 spelte det engelske speed metal-bandet Raven «Bad Reputation» på coveralbumet Party Killers. Dette albumet vart berre gjort tilgjengeleg for folk som støtta eit førehandssal av Ravena-albumet ExtermiNation, som kom ut i april 2015.
I populærkulturen
I videospelet Sleeping Dogs frå 2012 vart han omtalte på radiostasjonen Sagittarius FM i spelet.
Rock 'n' Roll with Me
«Rock 'n' Roll With Me» er ein song skriven av David Bowie og Warren Peace, spelt inn i januar 1974 og først gjeve ut på Bowie-albumet Diamond Dogs i april 1974. Ein versjon innspelt under Diamond Dogs-turneen same året kom ut på albumet David Live.
Medan songen «Knock on Wood» frå David Live vart gjeven ut som singel i Storbritannia, vart konsertversjonen av «Rock 'n' Roll With Me» vald ut som singel i USA som svar på den nylege coverversjonen til Donovan. B-sida på begge singlane var eit konsertopptak frå Diamond Dogs-turneen av «Panic in Detroit», opphavleg frå Aladdin Sane (1973).
Som «Rebel Rebel», den første singelen frå Diamond Dogs, vart «Rock 'n' Roll With Me» opphavleg skriven som ein del av den planlagde Ziggy Stardust-musikalen i 1973. Han har vorte skildra som «ein av Bowie sine minst sjølvmedvitne kjærleikssongar» og ein forsmak på R&B-balladane på Young Americans (1975).
Songen vart spelt inn 15. januar 1974.
Låtskriving
Songen vart skriven heime hos Bowie i Oakley Street i London, etter Warren Peace (Geoff MacCormack) byrja å spele akkordar på pianoet hans. Bowie og Peace var inspirerte av Fats Domino og Little Richard, to rhythm and blues-musikarar dei lytta til i barndommen.
Argel Fucks
Argel Fucks er ein tidlegare brasiliansk fotballspelar.
Ålfoten kyrkje
Ålfoten kyrkje står i bygda Ålfoten i Bremanger kommune i Vestland, og er ei lafta langkyrkje frå 1600-talet.
Eksakt kva år kyrkja vart sett opp har ein ikkje heilt sikre opplysningar om. 300-årsjubileet vart feira i 1978, men ikkje lenge etter vart det lagt fram opplysningar som gjorde at ein no meiner kyrkja er frå 1610.
Kyrkja er soknekyrkje i Ålfoten sokn i Nordfjord prosti. Sokna Davik, Rugsund og Ålfoten høyrde til Eid prestegjeld til 1740. Dei vart då skilde ut som Davik prestegjeld. Det har vore kyrkje i Ålfoten sidan mellomalderen. Det tidlegaste Ålfotkyrkja er nemnd i kjeldene er 1348. Kyrkja som då stod var truleg ei stavkyrkje frå 1200-talet.
Det bosniske herrelandslaget i handball
Bosnia-Hercegovina sitt herrelandslag i handball er det mannlege landslaget i handball for Bosnia-Hercegovina. Det representerer landet i internasjonale handballturneringar, og vert regulert av Rukometni savez Bosne i Hercegovine. Landslaget har delteke i internasjonale turneringar sidan 1995.
Resultat i internasjonale turneringar
''Resultata som er vist under er berre turneringar der Bosnia-Hercegovina har delteke. Turneringar dei ikkje har tatt del i er ikkje førte opp.''
Turn under Sommar-OL 2012
Turnøvingane under Sommar-OL 2012 i London vart avvikla i tida 28. juli til 7. august. Øvingane omfatta 14 tevlingar, 8 for menn og 6 for kvinner.
Bøylehest
<br style="clear:both;" />
Frittståande
<br style="clear:both;" />
Ringar
<br style="clear:both;" />
Skranke
<br style="clear:both;" />
Lagkamp
<br style="clear:both;" />
Hopp
<br style="clear:both;" />
Pordim Islands
Pordim Islands (bulgarsk острови Пордим) er to nærliggande øyar som ligg 870 meter aust-nordaust for Heywood Island og 2,1 km nordvest for Catharina Point på Robert Island i Sør-Shetlandsøyane. Dei strekkjer seg 960 meter frå aust-søraust til vest-nordvest. Den største øya er 10 hektar stor. Øya er kalla opp etter byen Pordim nord i Bulgaria.
Ölmanäs
Ölmanäs er ein svensk tettstad i Kungsbacka kommun i Hallands län i Halland. I 2005 hadde tettstaden 787 innbyggjarar.
Austslaviske språk
Austslaviske språk er ei nemning for den austlege greina av dei slaviske språka. I følgje Glottolog dreier dette seg om 4 språk: Kviterussisk, russisk, rusinsk og ukrainsk.
Geilo kyrkje
Geilo kyrkje er ei langkyrkje i Hol kommune i Viken fylke.
Kyrkjegarden vart teken i bruk i 1886, og arkitekt Jacob Wilhelm Nordan la fram teikningar same år. Kyrkja vart innvigd som Ustedalen kapell 4. juni 1890 og fekk endra namn til Geilo kyrkje 1. januar 1988. I 1958–60 vart kyrkja utvida vestover med eit større våpenhus, og interiørfargane vart endra ved same høve.
I 1975 opna ny kyrkjegard ved Bruhaugen, og i 2010 tok Geilo kulturkyrkje over som soknekyrkje. Geilo kyrkje vert likevel bevart og nytta til enkelte seremoniar og høgtider.
Seljord kyrkje
Seljord kyrkje er ei langkyrkje frå midten av 1100-talet som står i Seljord kommune i Vestfold og Telemark.
Kyrkja vart bygd i 1150-1180 i tidleg romansk stil, vigsla Heilag-Olav. Våpenhuset er truleg leivningane etter ei lita stavkyrkje som vart flytta frå garden Kåvadalen i Nordbygdi i Seljord på midten av 1600-talet.
Byggverket er i stein og har 190 plassar.
På nordsida av kyrkja kan ein sjå eit andlet i veggen, som i fylgje segner skal vera Heilag-Olav. Ei anna segn seier at kyrkja vart bygd av ein tuss, og då han skulle sette på plass spiret på toppen av kyrkjetårnet datt han ned og døydde. Der han datt ned veks det ikkje gras den dag i dag.
Boys Will Be Boys av Gary Glitter
Boys Will Be Boys er eit studioalbum frå 1984 av den engelske musikaren Gary Glitter. Det inneheld to hitsinglar, «Dance Me Up» og «Another Rock 'n' Roll Christmas». Det var det første albumet hans sidan 1977.
Te Puna Roimata Peak
Te Puna Roimata Peak er eit fjell (ca. 890 moh) som ligg 1,5 nautiske mil (2,8 km) vest for Terra Novabreen og 2 nautiske mil (3,7 km) sør for Lewis Bay ved den lågare nordaustsida av Mount Erebus på Ross Island. 28. november 1979 styrta eit newzealandsk DC10-fly frå Auckland nær denne toppen, under ein flygetur nær toppen og 237 passasjerar frå åtte land mista livet, i tillegg tilmannskapet på 20. I 1987 vart det reist kross i rustfritt stål vest for denne toppen. Te Puna Roimata (tyder tårekjelde) og vart gjeve av New Zealand Geographic Board (NZGB) i 2000.
Elephant Spit
Elephant Spit er ei 9 km lang sandtunge ved austenden av den subantarktisk Heardøya i det australske territoriet Heard- og McDonaldøyane, som ligg i Sørishavet på Kerguelenplatået kring 450 km søraust for Kerguelen. Namnet syner til sørleg elefantsel, òg kalla sjøelefantar, som ynglar i store mengder på Heardøya og som danna grunnlaget for kommersiell selfangst etter olje her på 1800-talet.
Skildring
Elephant Spit er langt, tynn, rett og kjenneleg, og gjev øya den særeigne forma sett frå høgda. Ho grensar til Spit Bay i nord og vest og er forma av sediment frå glasial erosjon frå vulkansk material etter utbrot frå Big Ben som har gjort sjøbotnen søraust for øya relativt grunn.
Heardøya er isolert, ikkje busett og sjeldan vitja. Då øya vart vitja i 2002 og 2003 av forskarar frå Australian Antarctic Division, var landtunga intakt. Men etter ei vitjing seint i 2008 låg delar av landtunga under vatn og ho hadde vorte ei 2 km lang øy.
Ihtiman Hook
Ihtiman Hook er ei grustunge som strekkjer seg 700 m vestover frå nordkysten av Burgas Peninsula på Livingston Island i Sør-Shetlandsøyane i Antarktis. Ho ligg 2,8 km aust-nordaust for Rila Point, 5,9 km vest for Renier Point og 1,5 km sør for Half Moon Island.
Tunga er kalla opp etter byen Ihtiman vest i Bulgaria.